Berlingske Tidende, 1834-05-19
Det Mørke, som i saa lang Tid indhyllede Sagen mod de i Jtschkale fængslede Personer, begynder nu at adspredes. De besynderligste Rygter, de urimeligste Formodninger have længe nok fordreiet Omstændighederne ved disse Fængslinger og Anledningen til samme. Regjeringen har nu givet sin Erklæring igjennem sit Organ. Statsprocureuren har bragt sin Klage for Domstolen i Nauplion. Den er blot stilet imod to af de Fængslede, der fremstilles som Hovedmændene for Sammensværgelsen, Dog har denne Act ikkun gjort lidet Jndtryk hos Publicum. Da Loven tilstaaer de Anklagede en Frist af ti Dage til at forberede deres Forsvar, og fremdeles indrømmer Advocaten andre otte Dage, saa kunne vi endnu ikke bestemt angive, naar Processen egentlig skal begynde. Sandsynligviis vil det skee endnu i Løbet af denne Maaned. Kolokotronis Advocat er den bekjendte Christ. Klonaris, forhen Justitsminister. Koliopulos forsvares af Hr. Valsamachi. Det fuldstændige Jndhold af ovennævnte Anklage Act lyder saaledes: "Stats-Procureuren til Domstolen i Nauplion. – J Aaret 1833 i Maanederne Mai, Juni, Juli, August og Begyndelsen af September blev en Sammensværgelse indgaaet i Kongeriget Grækenland, i den Hensigt, at forstyrre den offentlige Rolighed og Statens indvortes Sikkerhed, og at sætte Nationens Uafhængighed i Fare. Denne Sammensværgelses fornemste Høvdinge vare: Demetris Plaputas, kaldet Koliopulos, 45 Aar gammel, og Theodor Kolokotronis, 64 Aar gammel, Begge boesiddende i Provindsen Kariteene. Der gives intet Slags Jntriquer, Machinationer og hemmelige Rænker, som jo anvendtes af ovennævnte Hovedmænd. De have betjent sig af Overtalelsens Konster, gjort Løfter, smedet Logne, for at opnaae deres forbryderske og strafværdige Hensigter: at ophidse Hs. Majestæts Undersaatter imod den høieste Autoritet i Staten, at antænde Borgerkrigens Lue og forandre den gjeldende Regjeringsform. Det var i Maanederne Juli, August og i Begyndelsen af September f. A., da ovennævnte D. Plaputas og Th. Kolokotronis - i den Hensigt, at svække den Kongelige Autoritet og antænde Borgerkrigen – tilskyndede forskjellige af deres forrige Bandes Chefer til Stratenrøverie, navnligen Georg Kontorunisios og P. Balkana, i det de understyttede disse, i Udovelsen af deres stændige Haandværk, med Raad og Daad, og forsynede dem med Munition og andet Vaabenforraad. Ovennævnte Røverchefer have ogsaa virkeligen drevet Stratenrøverie efter hine Raadgiveres Tilskyndelse, i det de under Røverier droge igjennem forskjellige Provindser af Riget. Paa samme Tid viste ovennævnte D. Plaputas og Th. Kolokotronis - saavel personligen og ved deres velbekjendte Tilhængere og Fortroelige i Pelopones, som ogsaa ved deres Commissairer paa Grækenlands Fastland, i Særdeleshed ved den til Livadien sendte Subalterne, Constantin Demetakopulos, deres forrige Tilhænger – sig meget virksomme og bestræbte sig paa alle muelige Maader for at styrte Hs. Majestæts Undersaatter i en Borgerkrig; og virkeligen lykkedes det dem ved deres Machinationer i den Grad, at Borgerkrigen var nær ved at bryde ud. Henimod Slutningen af Juli Maaned f. A. undertegnede D. Plaputas og Th. Kolokotronis, som Forræddere imod National-Uafhængigheden, en Petition til en udenlandsk Magt, i den Hensigt at omstyrte det høje Regentskab 9: den gjeldende Statsforfatning, og de formaaede ligeledes adskillige andre af Ho Majestæts Undersaatter i Tripolizza og paa andre Stæder til at undertegne denne Petition. J August f. A. gik Grev Roma fra Zante, paa sin Bortreise fra Nauplion, igjennem Argos, Tripolizza, og holdt paa ethvert af disse Steder Sammenkomster, hvis Øjemed gik ud paa at bevirke Omstyrtningen af Regentskabet : den gjeldende Forfatning, ved Hjelp af en Petition til Hs. Majestæt Kongen af Bayern. Grev Roma meddeelte D. Plaputas i Argos og Th. Kolokotronis i Tripolizza ovennævnte forbryderske Project, og begge To, tvertimod deres Pligt, ikke allene und lode at angive dette for Regjeringen, men de bestræbte sig endog paa det Jvrigste for at forøge Antallet paa de til Complottets Udførelse nødvendige Deeltagere. Som en Følge heraf anklager Statsprocureuren ovennævnte D. Plaputas og Th. Kolokotronis for Domstolen, som Ophavsmænd til og Styrere af en Sammensværgelse, stiftet i Maanederne Juni, Juli, August og Begyndelsen af September, hvis Øjemed var: at forstyrre den offentlige Ryelighed, at overtale Hs. Majestæts Undersaatter til Stratenrøverie og Borgerkrig, at forandre den gieldende Constitution, følgeligen som skyldige i Forbrydelser, der indeholdes i anden Artikel af 1ste og 3die §., i Samlingen af Straffelovene, som ere sanctionerede af Nationalforsamlingen i Astros og endnu have Virkning, saavelsom i de, der indeholdes i Artikel af den Kongelige Forordning fra 1/4 Februar 1833. (De i disse Artikler omtalede Forbrydelser have Dødsstraf til Følge).